CELEX: 62017TN0399
Language: mt
Date: 2017-06-28 00:00:00
Title: Kawża T-399/17: Rikors ippreżentat fit-28 ta’ Ġunju 2017 – Dalli vs Il-Kummissjoni

21.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 277/49
            
         Rikors ippreżentat fit-28 ta’ Ġunju 2017 – Dalli vs Il-Kummissjoni
   (Kawża T-399/17)
   (2017/C 277/71)
   Lingwa tal-kawża: l-Ingliż
   
      Partijiet
   
   
      Rikorrent: John Dalli (San Ġiljan, Malta) (rappreżentanti: L. Levi u S. Rodrigues, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tordna l-ħlas ta’ kumpens għad-dannu, b’mod partikolari għad-dannu morali, stmat fuq bażi provviżorja għal EUR 1 000 000;
            
         
               —
            
            
               tikkundanna lill-konvenuta għall-ispejjeż kollha.
            
         
      Motivi u argumenti prinċipali
   
   Insostenn tar-rikors tiegħu għad-danni, ir-rikorrent jinvoka żewġ motivi fir-rigward tal-illegalità allegata.
   
            
               1.
            
            
               L-ewwel motiv ibbażat fuq l-allegazzjoni li l-aġir tal-OLAF kien illegali
               
                           —
                        
                        
                           L-aġir illegali tal-OLAF jikkonsisti, b’mod partikolari, fis-segwenti: illegalità tad-deċiżjoni li tiftaħ l-investigazzjoni; żbalji fil-karatterizzazzjoni tal-investigazzjonijiet u illegalità tal-estent tal-portata tal-investigazzjoni; ksur tal-prinċipji għall-ġbir ta’ provi (inkluż żnaturament u falsifikazzjoni ta’ provi), tad-drittijiet tad-difiża u ta’ diversi dispożizzjonijiet tal-Unjoni (bħall-Artikolu 339 tat-Trattat dwar il-Funzjonament tal-Unjoni Ewropea, l-Artikoli 4, 8 u 11(7) tar-Regolament (KE) Nru 1073/1999, l-Artikolu 4 tad-Deċiżjoni tal-Kummissjoni Nru 1999/396, l-Artikolu 18 tal-istruzzjonijiet tal-OLAF, u l-Artikolu 13(5) tar-regoli tal-Kumitat ta’ Sorveljanza) kif ukoll ksur tal-prinċipju ta’ preżunzjoni ta’ innoċenza u tad-dritt għall-protezzjoni tad-data personali.
                        
                     
         
            
               2.
            
            
               It-tieni motiv ibbażat fuq l-allegazzjoni li l-aġir tal-Kummissjoni kien illegali
               
                           —
                        
                        
                           L-aġir illegali tal-Kummissjoni jikkonsisti, b’mod partikolari, fis-segwenti: ksur tal-prinċipju ta’ amministrazzjoni tajba u tad-dmir li ġġib ruħha b’mod oġġettiv, imparzjali u leali u fl-osservanza tal-prinċipju ta’ indipendenza, kif ukoll ksur tal-indipendenza tal-OLAF.